પાળિયાદગઢ પોલીસ સ્‍ટેશનમાં હજી આજ સવારે જ હાજર થયેલા પોલીસ સબ ઇન્‍સ્‍પેક્ટર જાડેજા અને અહીંથી બરવાળા પોલીસ સ્‍ટેશનમાં પી. એસ. આઇ. તરીકે ટ્રાન્‍સફરથી હાજર થવાને માટે છૂટા થયેલા જાની, પોલીસ સ્‍ટેશનના ગ્રાઉન્‍ડમાં સામસામે ખુરશીઓ ઢાળીને ખાખી વર્દીના અનુભવની વાતોમાં મશગૂલ હતા કે અત્‍યાર લગી મનમાં જ ઊગીને ઊભો થતો અને છેક હોઠોના દરવાજા સુધી આવીને અટકી જતો પ્રશ્ન જાડેજાએ અંતે હોઠ પરથી પડતો જ મૂક્યો: